Slovo (náboženský časopis)

Slovo je oficiálny časopis Gréckokatolíckej cirkvi na Slovensku. 

História
Časopis začal vychádzať v roku 1969 pri príležitosti 1100. výročia úmrtia svätého Konštantína–Cyrila. Krátko po začatí jeho vydávania nastúpilo obdobie normalizácie. Dvojtýždenník sa zmenil na mesačník počas celého obdobia režimu. Od roku 1992 sa stal polmesačníkom a od roku 2000 (s výnimkou roku 2002) je dvojtýždenníkom. Za ten čas časopis zmenil svoj dizajn (čiernobielu verziu s 16 stranami z čias socializmu vystriedal plnofarebný časopis s 28 stranami) a stabilizovala sa jeho štruktúra. Jeho vydavateľmi boli postupne Štátne nakladateľstvo, Spolok svätého Vojtecha, Náboženské vydavateľstvo Petra a neskôr, po jeho zrušení, vydávanie časopisu prešlo na Gréckokatolícke arcibiskupstvo Prešov a neziskovú organizáciu Petra.

Šéfredaktori
 o. Ladislav Hučko st. (1969-1970)
 o. ThDr. Emil Korba (1970–1978)
 o. Štefan Papp (1979–1984)
 o. PaedDr. František Dancák (1984–1991)
 Ing. Blažej Krasnovský (1992–1999) 
 o. PaedDr. František Dancák (1999–2000)
 o. ThLic. Juraj Gradoš, PhD. (2000-)

Cena Emila Korbu
Cena Emila Korbu je ocenenie , ktoré udeľuje redakcia časopisu Slovo raz za tri roky. Cena sa udeľuje v kategóriách:
 publikačná činnosť (prispievateľ)
 webová stránka / elektronické médium
 vydané dielo

Pomenovaná je po gréckokatolíckom kňazovi, básnikovi a publicistovi Emilovi Korbovi (* 1930 – † 1978).

Laureáti Ceny Emila Korbu
Kategórie
Publikačná činnosť
 2006 – RNDr. Jozef Voskár (za príspevky v časopise Slovo)
 2009 – PaedDr. František Dancák (za aktívne pôsobenie v časopise Slovo)
 2012 – Mária Žarnayová (za nezištnú pomoc pri tvorbe časopisu Slovo v oblasti publikovania fotografií)
 2015 – Milan Gábor (za nezištné prispievanie do časopisu Slovo)
 2018 – Peter Borza (za nezištné uverejňovanie populárno-odborných článkov v časopise Slovo)

Webová stránka / elektronické médium
 2006 – Oficiálne stránky Prešovského biskupstva www.grkatpo.sk za najlepšiu propagáciu biskupstva na internete
 2009 – Andrej Škoviera, PhD. (za nezištnú propagáciu gréckokatolíckej cirkvi cez internet)
 2012 – Matúš Kipikaša (za činnosť pri tvorbe elektronických aplikácií a hier pre deti)
 2015 – Gréckokatolícke formačné centrum pre Rómov v Čičave (za evanjelizačnú činnosť prostredníctvom nových elektronických médií, ako napr. muzikál Judit, či vystúpenia skupiny F6)
 2018 – Gréckokatolícky magazínGréckokatolícky magazín, tvlux.sk (za nové spôsoby informovania  a realizáciu audiovizuálneho  prezentovania Gréckokatolíckej cirkvi na Slovensku)

Vydané dielo
 2006 – Mons. Jozef Tóth za básnickú tvorbu uverejňovanú v časopise SLOVO
 2009 – Zbor sv. Romana Sladkopevca (za vydané CD nosiče)
 2012 – Mikuláš Klimčák (za celoživotné dielo s cyrilo-metodskou tématikou)
 2015 – Drahomíra a Marek Kolesárovci, Valéria Juríčková (autori Akatistu požehnania rodín)
 2018 – Eva Kratochvílová a Michal Spišák (za hraný dokumentárny film Gojdič, láska nadovšetko)

Špeciálna cena za osobitý prínos pre časopis Slovo
 2006 – Ing. Blažej Krasnovský, in memoriam
 2009 – Pavol Kušnír, in memoriam
 2009 – Michal Fedor SJ, in memoriam
 2012 – Ladislav Hučko st., in memoriam
 2015 – Štefan Papp, in memoriam
 2018 – časopis Prameň (pri príležitosti 25. výročia vzniku a za rozvíjanie žurnalisticko-publikačných schopností bohoslovcov)

 Referencie 

 Externé odkazy 
 Časopis Slovo oficiálna webstránka
 Štatút Ceny Emila Korbu
 Laureáti Ceny Emila Korbu

Kategória:Časopisy na Slovensku
Kategória:Gréckokatolícka cirkev

Kategória:Katolícka tlač